钦定古今图书集成/理学汇编/字学典/第106卷 > 罗隐
## 钦定古今图书集成/理学汇编/字学典/第106卷 > 罗隐

按《宣和书谱》：“罗隐字昭谏，馀杭人也。生于唐末，有诗
名，到浙右谒钱镠，加殊遇。梁开平初，太祖以右谏议
大夫召，不至，后节度使罗绍威密表荐为给事中。”隐
虽不以书显名，作行书，尤有唐人典刑。观其《罗城记》
《槁》诸帖，略无季世衰弱之习，盖自胸中所养，不为世
俗浅陋所移尔。今御府所藏行书四外，《罗城记》、槁三
“十一郎帖”，《喜慰帖》，《华阴樵寄帖》。

按《天下金石志》：“《唐梅先生碑》，罗隐隶书。”